**5. a** ČETRTEK, 26. 3. 2020 - 4. ura

Dragi učenci!

V torek je prišlo pri pošiljanju miselnega vzorca do tehnične napake, zaradi različnih računalniških programov. Upam, da ste uspeli pravilno prepisat. Če ne, pa prosim prepišite ali dopolnite.

ŽIVA BITJA IN IZOLACIJA

Prilagoditve na letni čas in na podnebje:

Na zimo

- jeseni nabirajo in shranjujejo hrano za ozimnico,

- dlaka se jim pred zimo zgosti, odebeli, podaljša,

- nabira se podkožno maščevje,

- nekatere ptice odletijo v toplejše kraje,

- pripravijo brlog ali podzemno bivališče in zimo prespijo, predremljejo.

Na vročino in sušo

- manj dlake,

- manjša potreba po tekočini,

- veliki uhlji,

- shranjevanje tekočine (kaktusi) in maščobe (kamele) v telesu.

Na mraz, sneg in led

- gosta dlaka,

- bela zaščitna barva kožuha,

- veliko podkožnega maščevja,

- debeli podplati,

- poraščen obraz,

- majhni uhlji in kratek gobec.

Ko končaš, prosim nadaljuj delo po navodilih spodaj.

NARAVOSLOVJE IN TEHNIKA – 4.ura

GORENJE ( U/ 74,75)

*Kriteriji uspešnosti:*

* Razumem, da so za gorenje potrebni zrak (kisik), gorivo ter dovolj visoko temperatura.
* Poznam gorljive in negorljive snovi.

Koraki učenja:

1. Napiši naslov v zvezek (ne pozabi na datum).
2. Preberi snov na strani 74. in 75. v učbeniku.
3. Preberi zapis o gorenju sveč in reši nalogo. (spodaj)
4. Oblikuj miselni vzorec s ključnimi besedami in bistvenimi podatki. (pomagaj si s vprašanji, ki sem ti jih zapisala).

GORENJE SVEČ

Predstavljamo si dve goreči sveči; eno debelo in kratko, drugo tanko in višjo. Sveči narišite v zvezek in napovejte, katera bo gorela dlje časa. (zapiši odgovor in utemelji, nato beri dalje)

Gorivo v sveči je umetni vosek ali parafin. Umetni vosek se ob stenju (niti) stali in počasi gori.

Ali gori stenj ali vosek? Zakaj je v sveči stenj?

Gorita oba. Vosek se stali in izhlapeva iz stenja, hlapi gorijo, kar vidimo kot plamen.

Zakaj tanka sveča prej dogori kot debelejša?

Trajanje gorenja je odvisno od količine voska. Če je sveča debela, se staljeni vosek steka v jamico pri stenju in tam izhlapi; če je sveča pretanka, se vosek steka preko robu in običajno steče predaleč, da bi pogorel.

Če so starši doma in imaš možnost, lahko naredite tudi preizkus (SAM TEGA NE POČNI!!!).

V pomoč pri zapisu miselnega vzorca: (ne prepisuj vprašanj)

* Katere gorljive in katere negorljive snovi poznaš?
* Kaj in zakaj kurimo?
* Kje kurimo?
* Zakaj je pomembno, da vemo, katere snovi so gorljive in katere negorljive?
* Za katere snovi je pomembno, da so narejene iz negorljivih materialov? Zakaj?

Gorijo GORLJIVE SNOVI (les, vosek, papir, plastika ...).

NEGORLJIVE SNOVI (steklo, kovina, kamen, opeka ...) ne gorijo. Uporabljamo jih za izdelavo kurišč, svečnikov…